จับแก๊ง3หนุ่ม นั่งร้านกาแฟ รอส่งยาบ้า2.4หมื่นเม็ด 
ตำรวจชุดสืบสวนภาค1 บุกรวบตัว3หนุ่มที่หากินด้วยการรับจ้างส่งยาบ้า นำใส่กระเป๋ามา2.4หมื่นเม็ด นั่งซดกาแฟรอลูกค้าในห้างฯย่านบางกรวย นนทบุรี  คนหนึ่งสารภาพได้ค่าจ้างส่ง1แสน ส่วนอีก2คน เป็นเซลส์แมนคอยติดต่อกับคนซื้อ   ,เมื่อเวลา 20.00 น.วันที่ 23 มี.ค.58 พล.ต.ต.สมจิตร ทองแท่ง ผบก.สส.ภ.1 พร้อมด้วย พ.ต.อ.กฤษณะ คุณากร รอง ผบก. พ.ต.อ.นันทชาติ ศุภมงคล รอง ผบก. พ.ต.อ.ศิริวัฒน์ โมรานนท์ ผกก.กก.1 สส.ภ.1 พ.ต.อ.อภิชาติ วรรณภักดิ์ ผกก.กก.2 สส.ภ.1 ร่วมกันนำกำลังเข้าจับกุมตัว นายศราวุธ หรือ วุธ พลเสนา อายุ 29 ปี อยู้บ้านเลขที่ 191 หมู่ 7 ต.ท่าศาลา อ.มัญจาคีรี จ.ขอนแก่น นายอดิศร หรือ ศร เวฬุวนาธร อายุ 27 ปี อยู่บ้านเลขที่ 66 หมู่ 6 ต.ดู่ลาด อ.ทรายมูล จ.ยโสธร และนายธวัช หรือ วัช วงษ์ศรีแก้ว อายุ 23 ปี ชาวบ้าน หมู่ 12 ต.หนองปรือ อ.บางละมุง จ.ชลบุรี พร้อมของกลางยาเสพติดให้โทษประเภท 1 ยาบ้า จำนวน 24,000 เม็ด,ทั้งนี้ การจับกุมสืบเนื่องจากเจ้าหน้าที่ตำรวจสืบสวนภาค 1 สืบทราบว่า จะมีการนัดส่งยาบ้ากันที่ห้างเทสโก้ โลตัส สาขาปลายบาง อ.บางกรวย จ.นนทบุรี เจึงได้นำกำลังลังไปดักซุ่มอยู่ จนกระทั่งมีชาย 3 คน ลักษณะตรงตามที่ได้รับแจ้ง เข้ามานั่งที่ร้านกาแฟด้านในห้าง จึงได้แสดงตัวเข้าตรวจค้น พบยาบ้าจำนวน 24,000 เม็ด บรรจุอยู่ในกระเป๋าเป้สะพายหลังสีดำ จึงตรวจยึดไว้เป็นของกลาง พร้อมนำตัวทั้ง 3 คนมาสอบสวนที่ บก.สส.ภ.1,จากการสอบสวนนายศราวุธ พลเสนา ให้การรับสารภาพว่า ได้รับจ้างนำยาบ้าไปส่งให้กับลูกค้าได้ค่าจ้าง 1 แสนบาท ส่วนนายอดิศร และนายธวัช เป็นคนกลางติดต่อหาคนซื้อ แต่ระหว่างที่กำลังรอส่งยาเสพติดได้ถูกเจ้าหน้าที่ตำรวจบุกเข้าจับกุมตัวไว้ได้ ก่อนที่จะส่งของให้กับลูกค้า,หลังสอบสวนได้นำตัวผู้ต้องหาทั้ง 3 คน ส่ง บช.ปส.ดำเนินคดี ในข้อหา ร่วมกันมียาเสพติดให้โทษประเภท 1 (ยาบ้า) ไว้ในความครอบครองเพื่อจำหน่าย ต่อไป.
ตำรวจชุดสืบสวนภาค1 บุกรวบตัว3หนุ่มที่หากินด้วยการรับจ้างส่งยาบ้า นำใส่กระเป๋ามา2.4หมื่นเม็ด นั่งซดกาแฟรอลูกค้าในห้างฯย่านบางกรวย นนทบุรี  คนหนึ่งสารภาพได้ค่าจ้างส่ง1แสน ส่วนอีก2คน เป็นเซลส์แมนคอยติดต่อกับคนซื้อ 
ค้ายาบ้า,แก๊งยาบ้า,รอส่งยาบ้า,จับยาบ้า2.4หมื่นเม็ด,ศราวุธ พลเสนา,สืบสวนภาค1,บางกรวย,นนทบุรี,ข่าว,ไทยรัฐ,ไทยรัฐออนไลน์,ข่าวสังคม,ข่าวภูมิภาค